Diari Oficial de la Generalitat Valenciana


Sumari del DOGV 828, del 19-05-1988 (1988/811154)

ORDRE de 15 d'abril de 1988, de la Conselleria de Cultura, Educació i Ciència, per la qual s'ofereixen ajudes econòmiques a Institucions, Associacions i Moviments de Renovació Pedagògica de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/15/(1)/dof/vci/html**

### Dades del document

Número de DOGV
:   828

Data del DOGV
:   19-05-1988

Secció del DOGV
:   DISPOSICIONS GENERALS

Número del document
:   1988/811154


Data del document
:   15-04-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 d'abril de 1988, de la Conselleria de Cultura, Educació i Ciència, per la qual s'ofereixen ajudes econòmiques a institucions, associacions i moviments de Renovació Pedagògica de la Comunitat Valenciana.  
La formació permanent del professorat i la renovació pedagògica és un dels objectius prioritaris de la política educativa de la Generalitat Valenciana. A aquesta tasca han contribuït i contribueixen de manera important les iniciatives sorgides des del mateix professorat, organitzat en Moviments de Renovació Pedagògica, Associacions i altres institucions.  
L?Administració reconeix la valuosa aportació d'aquestes organitzacions i creu que es necessari seguir fomentant aquestes iniciatives mitjançant la concessió de subvencions que faciliten i donen continuïtat a aquesta important tasca de formació permanent i renovació pedagògica.  
Per tot això i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE;  
Article primer  
S'ofereixen ajudes econòmiques a Institucions, Associacions i Moviments de Renovació Pedagògica, que hagen estat legalitzats, que actuen en l?àmbit de la Comunitat Valenciana, amb destinació a la realització d'activitats dirigides al perfeccionament del professorat i a la renovació pedagògica, i s'aproven les Bases d'aquesta oferta, incloses com a Annex d'aquesta Ordre.  
Article segon  
Les esmentades ajudes seran sufragades amb càrrec a l'aplicació pressupostària 35.41.915.2. programa 423.10 del pressupost de 1988.  
DISPOSICIONS FINALS  
Primera Es autoritzada la Direcció General d'Ordenació i Innovació Educativa a adoptar les mesures que calguen per al desplegament i l'aplicació del que disposa aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 15 d'abril de 1988.  
El Conseller de Cultura, Educació i Ciència,   
CEBRIÀ CISCAR I CASABAN  
ANNEX  
BASES PER A LA CONCESSIO D?AJUDES PER A L?ORGANITZACIO D'ESCOLES D'ESTIU I ALTRES ACTIVITATS DIRIGIDES A LA RENOVACIO PEDAGOGICA I AL PERFECCIONAMENT DEL PROFESSORAT.  
Primera. Objecte de les ajudes.  
L?objecte d'aquestes ajudes és contribuir al finançament d'activitats que tenen com a finalitat el perfeccionament del professorat i la renovació pedagògica i que es facen al llarg de l'any 1988.  
Segona. Beneficiaris.  
Podran optar a aquestes ajudes les institucions, les associacions o els moviments legalment constituïts, que tinguen en els seus estatuts com a fins prioritaris la renovació pedagògica i el perfeccionament del professorat.  
Tercera. Termini i formalització de sol·licituds.  
Les sol·licituds, dirigides al Conseller de Cultura, Educació i Ciència es podran presentar en el Registre General de la Conselleria de Cultura, Educació i Ciència, en els Serveis Territorials, en els CEPs o per qualsevol dels mitjans establerts en l'article 66 de la Llei de Procediment Administratiu.  
El termini de presentació de sol·licituds serà d'un mes a partir de l?endemà de la publicació d'aquesta Ordre en el Diari Oficial de la Generalitat Valenciana.  
A les sol·licituds se'ls adjuntarà la següent documentació, original y dues còpies:  
a) Instància de sol·licitud que s'ajustarà al model que s'indica en aquest Annex.  
b) Memòria - projecte de les activitats a realitzar l'any 1988 en la qual es detalle l?objectiu, la metodologia, els programes, la data, el lloc i el responsable de cadascuna.  
c) Pressupost detallat d'ingressos (quotes, taxa de matrícula, subvencions, etc.) i de despeses (despeses de personal, material, organització, etc.).  
d) Fotocòpia compulsada dels estatuts de l'associació.  
e) Certificat del Secretari de l'Associació en el qual es farà constar el nombre d'afiliats que té l'associació i el nivell educatiu al qual pertanyen.  
Quarta. Selecció de les sol·licituds.  
La selecció de les sol·licituds la farà una Comissió presidida pel Director General d'Ordenació i Innovació Educativa o la persona en la qual delegue, i la formarà:  
- Els Directors dels Serveis Territorials d'Educació o les persones en qui deleguen.  
- El Cap del Servei d'Ordenació Acadèmica o la persona en qui delegue.  
- El Cap del Servei d?Avaluació i Inspecció o la persona en qui delegue.  
- El Cap del Servei de Formació del Professorat o la persona en qui delegue.  
Hi actuarà com a Secretari un funcionari de la Direcció General d'Ordenació i Innovació Educativa, designat pel Director General.  
La Comissió tindrà facultats per a resoldre tots el dubtes que sorgesquen en la interpretació de les ajudes, així com la possibilitat d'entrevistar els sol·licitants si ho considera oportú.  
La Comissió elevarà una proposta al Conseller de Cultura, Educació i Ciència per a la Resolució Final i posterior publicació en el Diari Oficial de la Generalitat Valenciana.  
Cinquena. Criteris de selecció.  
L?import de les ajudes serà fixat per la Comissió d'acord amb els criteris següents:  
a) Interés i qualitat del projecte d'activitats presentat d?acord amb les següents prioritats:  
- Que les activitats afavoresquen la creació de grups permanents de treball.  
- Que les activitats afavoresquen el treball interdisciplinar i internivellar.  
b) Ajust entre el cost real de les activitats i el pressupost que es presenta.  
c) Grau de la implantació de l'associació en els diferents nivells educatius.  
Sisena. Percepció de les ajudes.  
L?abonament de l'ajuda s'efectuarà en dos lliuraments: el primer, consistent en el 50% de la quantitat assignada en el moment de concedir-se, i l'altre 50% quan es presente una Memòria que recollirà i avaluarà els resultats de les activitats realitzades, juntament amb la justificació de les despeses i un certificat del Secretari de l?associació en el qual es faran constar els ingressos reals que hi ha hagut.  
Setena. Obligacions dels beneficiaris.  
Les entitats beneficiàries resten obligades a realitzar les activitats projectades, per les quals cobren la subvenció, i a presentar la Memòria final juntament amb la justificació de les despeses abans del termini improrrogable del 15 de desembre de 1988.  
Les entitats beneficiàries hauran de fer constar expressament en la propaganda o qualsevol publicació referent a aquestes activitats, que han estat realitzades amb una subvenció de la Conselleria de Cultura, Educació i Ciència de la Generalitat Valenciana.  
Qualsevol alteració o modificació en les activitats i fonts de finançament haurà de ser comunicada a la Direcció General d'Ordenació i Innovació Educativa, qui decidirà si modifica, o si no ho fa, les condicions en què ha estat concedida l'ajuda.  
L?incompliment de qualssevol de les obligacions anteriors suposarà la pèrdua de la subvenció i, per tant, la devolució de les quantitats rebudes fins aleshores.  
MODEL D?INSTÀNCIA  
En/Na amb DNI   
domiciliat/da a carrer núm   
DP Localitat Província   
Telèfon en representació d   
amb NIF núm Telèfon domicili social   
carrer núm DP   
Localitat província   
EXPOSA: Que oferides ajudes econòmiques mitjançant l'Ordre de la Conselleria de Cultura, Educació i Ciència, de 15 d'abril de 1988, i acceptant les Bases de la Convocatòria, sol·licita que li concediu la quantitat d pessetes;  
Que als efectes d'abonament de l?esmentada ajuda designa l'entitat bancària   
d agència   
num c/c o llibreta a nom d   
Per la qual cosa sol·licita que li siga concedida l'ajuda abans exposada per a la realització de les activitats que es detallen en el projecte adjunt.  
 València, d de 1988.  
Hble. Sr. Conseller de Cultura, Educació i Ciència. Av. Campanar, 32. 46371 VALÈNCIA


Còpia Permalink ELI